Kirken ble oppført etter tegninger av Heinrich Jürgensen, og stod ferdig i 1899 og ble innviet 22. desember 1899. En menighetssal i tilknytning til kirkerommet kunne stenges av med skyvedører. Kjelleren hadde rom til mindre møter, barnehage og speidergrupper. Vaterlandskirken skulle være åpen alle dager i uken og skulle være utgangspunkt for å løse praktiske og sosiale problemer i området. Den ble pusset opp i 1949, før den ble revet i 1960 som en del av saneringen av Vaterland.